આવનાર દિવસોમાં રકસેક ઉંચકીને ચાલી શકીએ અને પરીસ્થીતિને અનુકુળ થઈ શકીએ એ માટે અમારે અમે ઉંચકી શકીએ એટલો વજન રકસકમા ભરી અમુક kms સુધી ચાલવાનુ હતુ આથી રકસક સાથે અમે લગભગ 2-3 kms સુધી ટ્રેકિંગ કર્યું. થોડો સમય રેસ્ટ કરવા માટે અમે એક સમતળ જગ્યાએ રોકાયા અને આ સમયનો પણ સદ્ઉપયોગ કર્યો. સૌએ પોતાનો પરિચય સાથે કેટલામો ટ્રેક કરી રહ્યા છે એની જાણકારી આપી. ત્યારબાદ ગૃપ લિડર, કો-ગૃપ લિડર, એન્વાયરન્મેન્ટ લિડર અને કેમ્પ ફાયર હોસ્ટ કરવા માટે 2 માસ્ટર ઓફ સેરેમનિ ચુંટવાની પ્રક્રિયા આગળ વધારી. ગૃપ લિડર અને એન્વાયરન્મેન્ટ લિડર શોધવામા બહુ મહેનત ના કરવી પડી કારણ કે ગૃપમાં અનુભવ અને ઉંમર બન્નેમાં સિનીયર એવા બે ટ્રેકર પહેલેથી જ હતા. બંન્ને લગભગ ૪૫-૫૦ ની ઉંમરના હોવા ટ્રેકિંગ પર આવેલા. એમના કહેવા મુજબ વ્યક્તિ શારીરિક રીતે પછી, પહેલા માનસિક રીતે વૃધ્ધ બને છે. જો તમે માનસિક રીતે યુવાન હોવ તો તમે ઉંમરને પણ હાથતાળી આપી શકો. એમની આ અમૂલ્ય શિખ અમે પણ ગાંઠે બાંઘી લીઘી.